CELEX: 32008R0606
Language: fi
Date: 2008-06-26 00:00:00
Title: Komission asetus (EY) N:o 606/2008, annettu 26 päivänä kesäkuuta 2008 , yhteisön tilastoista annetun neuvoston asetuksen (EY) N:o 322/97 täytäntöönpanosta tieteellisiin tarkoituksiin käytettävien salassapidettävien tietojen käyttöoikeuden osalta annetun asetuksen (EY) N:o 831/2002 muuttamisesta (ETA:n kannalta merkityksellinen teksti)

27.6.2008   
            
            
               FI
            
            
               Euroopan unionin virallinen lehti
            
            
               L 166/16
            
         
      KOMISSION ASETUS (EY) N:o 606/2008,
   annettu 26 päivänä kesäkuuta 2008,
   yhteisön tilastoista annetun neuvoston asetuksen (EY) N:o 322/97 täytäntöönpanosta tieteellisiin tarkoituksiin käytettävien salassapidettävien tietojen käyttöoikeuden osalta annetun asetuksen (EY) N:o 831/2002 muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön tilastoista 17 päivänä helmikuuta 1997 annetun neuvoston asetuksen (EY) N:o 322/97 (1) ja erityisesti sen 17 artiklan 2 kohdan ja 20 artiklan 1 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 831/2002 (2) vahvistetaan edellytykset, joiden mukaisesti voidaan myöntää oikeus yhteisön viranomaiselle toimitettujen salassapidettävien tietojen käyttöön, jotta tilastollisten päätelmien tekeminen tieteellisiä tarkoituksia varten olisi mahdollista. Siinä luetellaan eri tutkimukset ja tietolähteet, joihin sitä sovelletaan.
            
         
               (2)
            
            
               Tutkijat ja koko tiedeyhteisö tarvitsevat tieteellisiä tarkoituksia varten yhä useammin käyttöönsä myös maatilojen rakennetutkimuksen salassapidettäviä tietoja. Maatilojen rakennetutkimuksen mikrotietoihin pääsy antaisi tutkijoille mahdollisuuden tutkia yksittäisten maatilojen erilaisten ominaispiirteiden, kuten kasvatettujen viljelykasvityyppien, karjan ja työvoiman välisiä suhteita. Lisäksi tutkijat voisivat parantaa alueellisia maatalouden ympäristömalleja ja -indikaattoreita, jotka perustuvat tällä hetkellä yhdisteltyihin tietoihin. Siksi kyseinen tutkimus olisi lisättävä asetuksessa (EY) N:o 831/2002 olevaan luetteloon.
            
         
               (3)
            
            
               Tässä asetuksessa säädetyt toimenpiteet ovat tilastosalaisuutta käsittelevän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 831/2002 seuraavasti:
   
               1)
            
            
               Korvataan 5 artiklan 1 kohta seuraavasti:
               ”1.   Yhteisön viranomainen voi myöntää oikeuden käyttää tiloissaan seuraavassa luetelluista tutkimuksista tai tilastotietolähteistä peräisin olevia salassapidettäviä tietoja:
               
                           —
                        
                        
                           Euroopan yhteisön kotitaloustiedustelu,
                        
                     
                           —
                        
                        
                           työvoimatutkimus,
                        
                     
                           —
                        
                        
                           yhteisön innovaatiotutkimus,
                        
                     
                           —
                        
                        
                           ammatillista täydennyskoulutusta koskeva kyselytutkimus,
                        
                     
                           —
                        
                        
                           ansiorakennetutkimus,
                        
                     
                           —
                        
                        
                           Euroopan unionin tulo- ja elinolotilastot,
                        
                     
                           —
                        
                        
                           aikuiskoulutustutkimus,
                        
                     
                           —
                        
                        
                           maatilojen rakennetutkimus.
                        
                     Oikeutta käyttää tietyn kansallisen viranomaisen toimittamia tietoja tietyn tutkimushankkeen tarkoituksiin ei kuitenkaan myönnetä, jos tiedot toimittanut kansallinen viranomainen näin vaatii.”
            
         
               2)
            
            
               Korvataan 6 artiklan 1 kohta seuraavasti:
               ”1.   Yhteisön viranomainen voi luovuttaa mikrotason anonyymiä tietoa sisältäviä tietokokonaisuuksia, jotka ovat peräisin seuraavista tutkimuksista tai tilastotietolähteistä:
               
                           —
                        
                        
                           Euroopan yhteisön kotitaloustiedustelu,
                        
                     
                           —
                        
                        
                           työvoimatutkimus,
                        
                     
                           —
                        
                        
                           yhteisön innovaatiotutkimus,
                        
                     
                           —
                        
                        
                           ammatillista täydennyskoulutusta koskeva kyselytutkimus,
                        
                     
                           —
                        
                        
                           ansiorakennetutkimus,
                        
                     
                           —
                        
                        
                           Euroopan unionin tulo- ja elinolotilastot,
                        
                     
                           —
                        
                        
                           aikuiskoulutustutkimus,
                        
                     
                           —
                        
                        
                           maatilojen rakennetutkimus.
                        
                     Oikeutta käyttää tietyn kansallisen viranomaisen toimittamia tietoja tietyn tutkimushankkeen tarkoituksiin ei kuitenkaan myönnetä, jos tiedot toimittanut kansallinen viranomainen näin vaatii.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä kesäkuuta 2008.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EYVL L 52, 22.2.1997, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL L 133, 18.5.2002, s. 7. Asetus sellaisena kuin se on viimeksi muutettuna asetuksella (EY) N:o 1000/2007 (EUVL L 226, 30.8.2007, s. 7).